สํานักงานเลขานุการ ได้ตรวจสอบแล้วการดําเนินการจ้างเหมาตัดเย็บเครื่องแบบลูกจ้าง ศูนย์บริการสาธารณสุข ประจําปีงบประมาณ พ.ศ. ๒๕๖๖ ได้ดําเนินการตามระเบียบกระทรวงการคลัง ว่าด้วยการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ โดยวิธีประกวดราคาอิเล็กทรอนิกส์ (e-bidding) ซึ่งมีผู้เสนอราคาเข้าแข่งขัน จํานวน ๒ ราย คณะกรรมการพิจารณาผลการประกวดราคา อิเล็กทรอนิกส์ได้พิจารณาคัดเลือกจากผู้เสนอราคาที่มีคุณสมบัติถูกต้องเป็นไปตามประกาศกรุงเทพมหานคร ประกอบกับคณะกรรมการกําหนดร่างขอบเขตของงานจ้างเหมาตัดเย็บเครื่องแต่งกาย ได้กําหนดเงื่อนไข ดังนี้ ข้อ ๑๑ ๑๑.๑ ผู้รับจ้างจะต้องตัดเย็บเครื่องแบบลูกจ้างกรุงเทพมหานครให้ได้ตามขนาด โดยผู้รับจ้างต้องดําเนินการวัดตัวของผู้สวมใส่ด้วยวิธีการตามแบบมาตรฐานวิชาชีพช่างตัดเย็บ เสื้อผ้าทั่วไป ณ สถานที่ผู้สั่งจ้างกําหนด ในกรณีนี้ให้แจ้งกําหนด วัน เวลา ก่อนที่จะทําการวัดตัวให้ผู้สั่งจ้าง ทราบล่วงหน้าไม่น้อยกว่า ๓ วันทําการ ๑๑.๒ กรณีเกิดเหตุการณ์ตัดเย็บเครื่องแบบลูกจ้างกรุงเทพมหานครผิดพลาด (เจ้าของเครื่องแบบไม่สามารสวมใส่ได้ ไม่ว่าด้วยเหตุผลประการใดก็ตาม) ผู้รับจ้างต้องรับผิดชอบและแก้ไข หรือตัดเย็บใหม่จนสามารถสวมใส่ได้ โดยไม่คิดค่าใช้จ่ายเพิ่มภายในกําหนดระยะเวลาในสัญญา ซึ่งเงื่อนไขตามร่างขอบเขตของงานดังกล่าวได้เป็นเอกสารแนบท้ายสัญญา เจ้าของเครื่องแบบที่สวมใส่ไม่ได้ สามารถแจ้งให้ผู้รับจ้างรับผิดชอบแก้ไขหรือตัดเย็บให้ใหม่ได้ ในการนี้ สํานักงานเลขานุการ ได้กําชับเจ้าหน้าที่ ที่รับผิดชอบในการส่งมอบเครื่องแบบ แจ้งผู้มารับเครื่องแบบให้ตรวจสอบหากไม่สามารถสวมใส่ได้ให้ประสาน ที่ฝ่ายพัสดุ เพื่อจะได้ประสานผู้รับจ้างต่อไป
ชุดกากี ที่ตัด จากบริษัท ที่มาตัดให้ลูกจ้างกทม แต่ละปีตัดไม่เคยได้รูปได้ทรงเลยสักครั้ง ไม่รู้เอากากีของใครมาให้ จึงแจ้งมาเพื่อทราบและให้ ปรับปรุงการประมูลของบริษัทครั้งนี้ด้วยครับ ถ้าเป็นไปได้เปลี่ยนบริษัทเถอะครับ ไม่งั้น ได้ตั้งแต่กี้มาก็ต้องเอาไปแก้ทรวตลอดครับ
ขอบคุณมากครับที่ ดำเนินการให้